OzLabs/hebrew-wiki-articles huggingface dataset:
יואל ליאון

ליאון מדריך את [[נשיא אוקראינה וולודימיר זלנסקי ורעייתו בביקור בבקעת הקהילות ביד ושם, כחלק מביקור הנשיא בישראל בפורום השואה העולמי החמישי, ינואר 2020]]
יואל ליאון (נולד ב-1964) הוא דיפלומט ישראלי בשירות החוץ מאז 1993. מאז אפריל 2022<ref></ref> מכהן כשגריר ישראל לא-תושב לארמניה ומולדובה, מקום מושבו בירושלים. בין אוגוסט 2018 לאוגוסט 2021 כיהן כשגריר ישראל באוקראינה.

== ביוגרפיה ==
יואל ליאון, בנם של אלן ליאון והלן בכר, נולד בשנת 1964 בסנט-אוולד שבצרפת, גדל באש-סור-אלזט שבלוקסמבורג, ועלה לארץ בשנת 1982 במסגרת הכשרת "בני עקיבא" בקיבוץ שדה אליהו. נשוי לרבקה ואב לשמונה ילדים.

בעל תואר דוקטור מאוניברסיטת אריאל, נושא המחקר שלו עסק בנושא "שירות החוץ הישראלי ועליית היהודים ממדינות החסות הצרפתיות(1948-1956)", תואר שני בהיסטוריה מאוניברסיטת לטביה ותואר ראשון במדעי המדינה מהאוניברסיטה העברית.

הוא רב אורתודוקסי מוסמך על ידי הרב דניאל חנן מישיבת פרחי שושנים בלייקווד שבניו ג'רזי ועל ידי הרב הראשי של חולון, הרב אליהו יוחנן גוראריה.

לאחר שירותו הצבאי ולימודים אקדמיים, הצטרף באוגוסט 1993 לשירות החוץ הישראלי.

בין 2018 ל-2021 שירת ליאון כשגריר מיוחד ומוסמך של מדינת ישראל באוקראינה. לאחר ששימש כראש המטה המדיני של סגנית שר החוץ ציפי חוטובלי (2017 - 2018). לפני כן שימש כשליח מיוחד של מדינת ישראל לענייני השבת הרכוש היהודי שנגזל בשואה. במסגרת תפקידו קידם החלטה בפרלמנט האירופי בנדון ושיפר את התיאום עם הארגונים היהודים.

בין אוגוסט 2014 לספטמבר 2016 ניהל את מחלקת הסברה, אקדמיה ומיתוג באגף תקשורת והסברה במשרד החוץ בירושלים. ליאון ניהל את הפקתו וניודו של מיצג אינטראקטיבי "פתח דלת לישראל" שהוצב ברומא, פריז, ורשה, מוסקבה, סינגפור ובנגלור.

בין 2011 ל-2014 שירת ליאון כקונסול כללי של ישראל במונטריאול, אחראי על קוויבק והפרובינציות האטלנטיות, באותה תקופה הוא שימש כשגריר ישראל לארגון הבינלאומי לתעופה האזרחית ICAO.

לפני מינויו במונטריאול, (2009–2011) שירת כדובר וקונסול לענייני תקשורת בקונסוליה הכללית של ישראל בניו יורק. שם היה אחראי לקשר הישיר עם התקשורת המקומית והארצית של ארצות הברית היושבת באזור ניו יורק.

לפני ניו יורק שימש כסגן מנהל המחלקה למערב אירופה במשרד החוץ בירושלים, והיה אחראי ליחסים המדיניים עם גרמניה.

בין 2002 ל-2007 שירת כיועץ מדיני בשגרירות ישראל בברלין, אחראי על נושא ההסברה במדינות דוברי גרמנית.

יואל ליאון גם שירת בעבר כסגן השגריר בלטביה, באסטוניה ובליטא בשגרירות ישראל בריגה וממונה על היחסים עם סלובקיה בשגרירות ישראל בווינה.

לפני הצטרפותו לשירות החוץ, שימש כסגן הרב של קק"ל ולפני כן כממלא מקום מנהל מחלקת התפוצות של משרד הדתות בירושלים.

=== משימות מיוחדות ===
בשנת 1999, ליאון היה לישראלי הרשמי הראשון שלקח חלק במשימת פיקוח על בחירות של OSCE, הארגון לביטחון ושיתוף הפעולה באירופה.

במהלך מבצע "חומת מגן" (2001) שימש כדובר מטעם משרד החוץ בצוות המיוחד שהוצב בבית לחם.

במהלך מבצע "עופרת יצוקה" (2009) היה אחראי על מרכז התקשורת של משרד החוץ בשדרות.

בסוף פברואר 2022, עם פלישת רוסיה לאוקראינה נשלח ליאון למולדובה לסייע לישראלים לצאת מאזורי הקרבות באוקראינה וכן לסייע לפליטים מאוקראינה שהגיעו למולדובה.<ref></ref>

==קישורים חיצוניים==

* 

== הערות שוליים ==

קטגוריה:רבנים ישראלים
קטגוריה:שגרירי ישראל באוקראינה
קטגוריה:עובדי משרד החוץ
קטגוריה:בוגרי האוניברסיטה העברית בירושלים
קטגוריה:ישראלים ילידי צרפת
קטגוריה:עולים בשנות ה-1980
קטגוריה:שגרירים בארמניה
קטגוריה:שגרירי ישראל במולדובה
קטגוריה:ישראלים שנולדו ב-1964
דדו זמיר

דדו זמיר (נולד ב-1969) הוא קצין בדרגת תת-ניצב במשטרת ישראל, המכהן כראש חטיבת התביעות באגף החקירות והמודיעין.

==ביוגרפיה==
זמיר נולד בערד. ב-1987 התגייס לצה"ל ושירת בחיל הים עד 1993. במהלך שירותו עבר קורס חובלים ושירת כסגן מפקד בסטי"ל.

לאחר שחרורו למד משפטים באוניברסיטת בר-אילן, את התמחותו בעריכת דין עשה בפרקליטות מחוז מרכז.

ב-1998 התגייס למשטרת ישראל ושירת כתובע משטרתי במרחב השפלה. בהמשך שירותו שימש ראש שלוחת התביעות במחוז במחוז מרכז וסגן ראש יחידת תביעות מרחבית במחוז. לאחר הקמת חטיבת התביעות במטה הארצי שימש בה ראש מחלקת התביעות. ב-2014 מונה קצין אגף חקירות ומודיעין במחוז מרכז. באפריל 2017 קודם לדרגת תת-ניצב ומונה לראש חטיבת התביעות.

החל משנת 2018 חבר בוועדה למניעת הרשעות שווא ותיקונן, בראשות השופט בדימוס יורם דנציגר. 

על זמיר נמתחה ביקורת מצד נציב הביקורת על התביעה, השופט בדימוס דוד רוזן, בפרשת רפ"ק צ' וניצב רוני ריטמן, על כך שזמיר בחר להציג בפניו "תמונה חלקית, שלא לומר מגמתית". בהמשך חזר בו הנציב רוזן מהביקורת האישית נגד זמיר, וקבע כי: "אין לייחס לתנ"צ זמיר כל מניע אישי לפעולותיו בניהול התיק דנן ... והנני לחזור בי מקביעותיי אלה כנגד תנ"צ זמיר, משלא פעל על דעת עצמו, אלא בשם הארגון".

== חיים אישיים והשכלה ==
זמיר נשוי ואב לשלושה. בעל תואר שני במשפטים מאוניברסיטת בר-אילן. בוגר תוכנית המנהיגות הבכירה של קרן וקסנר.

== הערות שוליים ==

קטגוריה:בוגרי קורס חובלים
קטגוריה:תתי-ניצבים במשטרת ישראל
קטגוריה:עורכי דין ישראלים
קטגוריה:בוגרי אוניברסיטת בר-אילן: משפטים
קטגוריה:קציני משטרת ישראל בוגרי תוכנית המנהיגות הבכירה של קרן וקסנר
קטגוריה:ישראלים שנולדו ב-1969
הר קלמנסו

הר קלמנסו (באנגלית: Mount Clemenceau) הוא הר הממוקם בפרובינציית קולומביה הבריטית שבקנדה, וגובהו 3,664 מטרים. ההר הוא ההר הרביעי בגובהו בהרי הרוקי הקנדיים, וה-13 בגובהו בקולומביה הבריטית.

==היסטוריה==
===מקור השם===
שמו של ההר ניתן לו בשנת 1892 על ידי ארתור קולמן. במקור הוא נקרא "הר הפרמידה" (Pyramid). 
בשנת 1919 שונה שמו של בסקר הגבולות הבין-פרובינציאלי (the Interprovincial Boundary Survey) לשמו הנוכחי, והוא נקרא על שם ז'ורז' קלמנסו, ראש ממשלת צרפת במהלך מלחמת העולם הראשונה. שמו של ההר ניתן לו רשמית ב-3 במאי 1961.
===הטיפוס על ההר===
הראשונים שטיפסו על הר קלמנסו היו די. בי. דורנד (D.B. Durand), ה. ס. הול (H.S. Hall), ו. ד. האריס (W.D. Harris) וה. ב. די וי. שוואב (H.B. De V. Schwab) בשנת 1923. 

== קישורים חיצוניים ==
* [https://apps.gov.bc.ca/pub/bcgnws/names/9680.html ההר באתר השמות הרשמי של קולומביה הבריטית]
* [https://bivouac.com//MtnPg.asp?MtnId=26 מידע על ההר]
* [https://web.archive.org/web/20170919204527/http://peakfinder.com/peakfinder.ASP?PeakName=mount+clemenceau ההיסטוריה של גילוי ההר והטיפוס עליו באתר peakfinder]
* [https://vimeo.com/43680771 וידאו של טיסה מעל הר קלמנסו וטיפוס על פסגתו]
* [https://www.mountain-forecast.com/peaks/Mount-Clemenceau נתוני מזג אוויר עדכניים וסטטיסטיקות מזג אוויר של הר קלמנסו]
* [http://peakbagger.tripod.com/Climbs/Clemenceau/clemenceau.htm# תמונות של טיפוס על הר קלמנסו]
* 

==הערות שוליים==

קטגוריה:קולומביה הבריטית: הרים
אגם בואו (אלברטה)

מבט על אגם בואו
אגם בואו וברקע [[הר קרואופוט]]
אגם בואו (באנגלית: Bow Lake) הוא אגם קטן במערב פרובינציית אלברטה שבקנדה. האגם ממוקם במהלכו של נהר בואו, בהרי הרוקי הקנדיים, בגובה של 1,937 מטרים.

==גאוגרפיה==
האגם ממוקם דרומית לפסגת בואו, מערבית למעבר דולומיט ומזרחית לרכס ואפוטיק. מעל האגם מתנשאים קרחון ואפטה, קרחון בואו, קרחון קרואופוט, הר תומפסון ופסגת בואו. 

אגם בואו הוא אחד האגמים לאורך הכביש המהיר אייספילדס המקשר בין הפארק הלאומי באנף, והפארק הלאומי ג'ספר (אגם נוספים לאורך הכביש הם אגם הקטור, אגם לואיז, אגם פיטו, אגם מיסטאיה, אגם ווטרפאול (אגם עופות המים), אגם צ'פרן (אגם חפרו) ואגם סאנוואפטה.

אגם בואו הוא האגם הקרוב ביותר למוצא נהר בואו. שטחו של האגם 3.21 קמ"ר והוא אגם קרחוני שמקור מימיו בקרחון בואו. מי הקרחונים מזינים את האגם באבק סלעים הנותן לאגם צבע כחול ייחודי.

אורכו המרבי של האגם 3.2 ק"מ, רוחבו 1.2 ק"מ, והוא ממוקם בגובה של 1,920 מטרים מעל פני הים.

==קישורים חיצוניים==

* [https://www.travelalberta.com/us/listings/bow-lake-1997/ אגם בואו באתר travel alberta]
* [https://www.outdoorphotographer.com/on-location/favorite-places/bow-lake/ מידע לצלמים על אזור אגם בואו]
* [http://www.albertawow.com/hikes/Bow_Lake_Lookout_Hike/Bow_Lake_Lookout_Hike.htm מסלולי הליכה בקרבת אגם בואו, באתר albertawow]
* [https://mapcarta.com/24159224 תצלום לוויין של האגם באתר mapcarta]
* [https://www.yr.no/place/Canada/Alberta/Bow_Lake/ נתוני מזג אוויר עדכניים לאזור אגם בואו]
* 

==הערות שוליים==

קטגוריה:הפארק הלאומי באנף
בואו
בואו
אגם בואו (ניו המפשייר)

אגם בואו(באנגלית: Bow Lake) הוא גם הממוקם במחוזות סטאפורד ורוקינגהאם במזרח מדינת ניו המפשייר, שבארצות הברית.

==גאוגרפיה==
אורכו המרבי של האגם 4.5 ק"מ, רוחבו המרבי 1.9 ק"מ, שטחו של האגם 4,649 דונמים. עומקו הממוצע של האגם 3 מטרים, ועומקו המרבי 20 מטרים. האגם נמצא בגובה של 157 מטרים מעל פני הים. באגם מצויים שבעה איים בעלי שמות: האי בנט (Bennett Island); האי לון (Loon Island); האי לונג (Long Island); האי ביץ' (Beech Island); האי פיין (Pine Island); האי ריי (Rye Island); והאי יורק (York Island); וכן מספר איים חסרי שמות.

האגם נשפך אל נהר איסנגלאס, הזורם מזרחה והנשפך אל נהר קוצ'קו ונהר פיסקטאקווה, הנשפך אל האוקיינוס האטלנטי.

==גלריית תמונות==
<gallery>
File:WikiLake2.jpg|סכר אגם בואו
File:WikiLake1.jpg|מבט אגם בואו מהר פרקר
</gallery>

==קישורים חיצוניים==

* [http://www.wildlife.state.nh.us/maps/bathymetry/bow_strafford.pdf מפת אגם בואו, באתר מדינת ניו המפשייר]
* 

==הערות שוליים==

בואו
ספריית דוד ששון

ספריית דוד ששון היא ספרייה מפורסמת ואתר מורשת במומבאי, הודו, בשורת ראמפרט, ממול לקאלה גהודה. בספרייה כ-70,000 ספרים, אוסף גדול של ספרים עתיקים נדירים מאוד, ובה נכתבה הטיוטה הסופית של החוקה ההודית בידי ד"ר ב. ר. אמבדקאר. מיקומה של הספרייה, במרכזו של רובע עסקים, הופך אותה אטרקטיבית לסטודנטים העובדים באזור.

הרעיון של ספריה הממוקמת במרכז העיר נולד במחשבותיו של אלברט ששון, בנו של הפילנתרופ היהודי הבגדדי הנודע דוד ששון. הבניין עוצב על ידי הארכיטקטים ג'יי קמפבל וג'י אי גוסלינג עבור משרד סקוט מקללאנד ושות' במחיר 125,000 רופיות. דוד ששון תרם 60,000 רופיות, והשאר סופק על ידי ממשלת נשיאות בומביי.

==הבניין==
הבניין, אשר בנייתו הסתיימה ב-1870, בנוי מאבן מלד צהובה, בדומה לקולג' אלפינסטון, לבנייני הצבא והצי ולמלון ווטסון הסמוכים, ומעוצב בסגנון גותי ונציאני. מעל לאכסדרת הכניסה ישנו פסל-ראש של דוד ששון. פסל שיש זה היה מודל העבודה של האמן תומאס וולנר לפסלו של ששון העומד בחזית המדרגות של ספריית דוד ששון. הפסל בחזית המדרגות, שהושלם ב-1865, הוזמן על ידי סר הנרי ברטל פריר, מושל בומביי וחבר אישי של הפסל וולנר. תרומות הגיעו מן הקהילה היהודית, מסוחרים ומחברים באנגליה.

בבניין פועלת גם חנות האופטיקאים לונד ובלוקלי.

== היסטוריה ==
תחילתה של הספרייה בעובדים האירופיים שעבדו במטבעה ובמספנה הממשלתיות אשר פתחו מוסד למכונאות ב-1847 על מנת לספק חינוך טכני למבוגרים וכדי לארגן הרצאות. כאשר רצו לבנות מוזיאון וספריה ב-1863, התגייס דוד ששון, בנקאי מוביל במומבאי, למימון המבנה. הם עבדו בשטחים מושכרים עד שעברו לבניין משלהם תודות לנדיבותו של סר דוד ששון. הבניין קיבל את השם הספרייה וחדר הקריאה על שם דוד ששון.

==מצב הספרייה כיום==
ב-1996, במסגרת אירוע 150 שנה לספרייה, בוצע גיוס כספים נרחב למימון עבודת טיפול בנזקים שנגרמו לבניין. ב-2004, לאחר שמונה שנים, הסתבר שגם באזורים בהם לא אותרו נזקים ישנו צורך בטיפול דחוף, וגישת השיפוץ השתנתה מתיקונים נקודתיים לטיפול כולל במבנה. לשם כך נדרש תקציב גדול מזה שגויס.
ביולי 2016 הייתה הספרייה עדיין במצב מבני מדורדר, עד כדי טפטוף מים מן התקרה, ועדיין זקוקה לתקציב לשם עבודות שיקום. הספרייה מתקיימת מתרומות ציבור ומדמי חבר, אולם הסכומים אינם מספיקים לשיפוץ. בנוסף לזה קטן לאחרונה מספרם של המנויים-לכל החיים, ונשיא הספרייה, ויוקאנאנד אג'גאונקר התפטר ממשרתו לאחר 25 שנים בתפקיד, לאחר שהוועדה המנהלת של הספרייה דחתה את הצעתו לצרף את עמותת קאלה גהודה למאמץ גיוס הכספים מאחר שזו רצתה לקיים במבנה פסטיבל מטעמה. הבניין שופץ לאחרונה ב-2011

== ראו גם ==
* רציפי ששון

== קישורים חיצוניים ==

* [http://www.davidsassoonlibrary.com/ הספרייה וחדר הקריאה על שם דוד ששון - האתר הרשמי]

==הערות שוליים==

קטגוריה:מומבאי: מבנים
דוד ששון
יחסי ארצות הברית – הרפובליקה של קונגו

יחסי ארצות הברית–הרפובליקה של קונגו הם יחסים בינלאומיים בין ארצות הברית והרפובליקה של קונגו.

== היסטוריה ==
הרפובליקה של קונגו הוכרה על ידי ארצות הברית עם קבלת עצמאותה, ב-15 באוגוסט 1960. צ'ארלס דייוויד גנאאו שימש כשגריר קונגו הראשון לארצות הברית בתחילת שנות ה-60.
היחסים הדיפלומטיים בין ארצות הברית והרפובליקה של קונגו הושעו בין השנים 1968–1977 בעת השלטון המרקסיסטי במדינה. בשנת 1977 שוקמו היחסים וארצות הברית פתחה שגרירות בבירה ברזוויל, אולם היחסים נשארו קרירים עד תום השלטון הסוציאליסטי במדינה. בשנות ה-80 חלה התחממות הדרגתית ביחסי הרפובליקה של קונגו עם מדינות המערב, כולל ארצות הברית. נשיא קונגו דניס ססו-נגוסו קיים ביקור מדיני בוושינגטון בשנת 1990, שם הוא התקבל על ידי הנשיא ג'ורג' ה. וו. בוש.

עמנואל דאמונגו-דאדט נפגש עם הנשיא ג'ון פ. קנדי, 1961
בשנת 1991 הפכה קונגו למדינה דמוקרטית, ובעקבות כך השתפרו יחסי המדינות, וארצות הברית אף סייעה לדמוקרטיזציה של המדינה, ולקיום מערכת בחירות תקינה.

בשנת 1992 נסע המועמד לנשיאות, פסקל ליסאאובה, לוושינגטון ונפגש עם גורמים רשמיים, כולל עוזר מזכיר המדינה לענייני אפריקה הרמן ג'יי כהן. אחרי הבחירות באוגוסט 1992, הביע הנשיא ליסאאובה עניין בהרחבת יחסי המדינות, הגברת הסיוע האמריקני לפיתוח המדינה ולהקמת אוניברסיטה חילופית גדולה יותר. עם פרוץ המלחמה במדינה בשנת 1996, נסגרה השגרירות האמריקנית במדינה ועברה לקינשאסה, בירת הרפובליקה הדמוקרטית של קונגו.

בשנת 2001 הורשו אנשי השגרירות לנסוע לברזוויל לתקופות מסוימות, וכתוצאה מכך חודשו היחסים בין המדינות. ב-2003 וב-2004 נמשכה פעילות זו, וביולי 2004 החלה בניית מתחם חדש לשגרירות ארצות הברית בברזוויל. בינואר 2009 חודשו היחסים והשגרירות נפתחה מחדש, וכיום משתפות המדינות פעולה במגוון תחומים.

== קישורים חיצוניים ==

* [https://history.state.gov/countries/congo-republic ההיסטוריה של יחסי ארצות הברית–הרפובליקה של קונגו]

== הערות שוליים ==
אדי הלפרן

אדמונד (אדי) נוּנֶק הַלפֶּרן (9 במאי 1921, קרקוב, פולין – 17 בנובמבר 1991, תל אביב, ישראל) היה מלחין ועורך מוזיקלי יהודי-פולני-ישראלי.

==ביוגרפיה==
אדמונד נונק הלפרן נולד בשנת 1921 בעיר קרקוב שבפולין (גליציה). בגן הילדים הכיר את נתן גרוס (לימים במאי ישראלי), שהיה לחברו. למד נגינה בפסנתר, קומפוזיציה וכן ג'אז סימפוני. בשנת 1940 זכה בתחרות קומפוזיציה שנערכה בלבוב. באותה שנה הוגלה מזרחה לברית המועצות ונכלא במחנה עבודה. בסוף שנת 1942 הגיע לעיר סמרקנד, ושם למד קומפוזיציה ותזמור אצל פרופ' רותברג. באותה תקופה הקים שתי להקות, שהורכבו מפליטים פולנים ורוסים. לאחר המלחמה, ב-1946, שב לפולין ללימודיו באוניברסיטת קרקוב, וחיבר מוזיקה מוזיקה לתיאטרון "גרוטסקה" (Groteska). נסע להמשיך את לימודיו בפריז, ובשנת 1951 עלה לישראל הצעירה. בשנים 1953–54 למד קומפוזיציה אצל אלכסנדר בוסקוביץ'.

הלפרן כיהן כמנהל המחלקה למוזיקה ברשות השידור בתל אביב במשך שנים, עד פרישתו לגמלאות ב-1986. בנוסף, לימד מוזיקה ואסתטיקה של המוזיקה בבית הספר לאמנויות הבמה "בית צבי" ברמת גן.

היה נשוי לסוזנה (זולה) לבית פְריסט ( 1926–2012) עד מותו, ואב לשני בנים: דורון וגדעון (גידי). אדי הלפרן נפטר בתל אביב בשנת 1991, בגיל 70. נקבר בבית העלמין קריית שאול.

==יצירתו==
הלפרן הלחין מוזיקה לתיאטרון (תיאטרון זווית ותיאטרון הבימה), מוזיקה לסרטים ומוזיקה לתוכניות רדיו.

הוא חיבר את המוזיקה לסרט מעשה במונית (1956) והמרתף (1963).

בין יצירותיו: קונצ'רטינו לסקסופון אלט (1965); "סיפורים קצרים" לתזמורת סימפונית (1972); "עדות" ("טסטימוניום", Testimonium) למצו-סופרן, לקריין, למקהלה ולתזמורת (1975); "שירים של ילדים מאושרים" למקהלת ילדים ולאנסמבל קאמרי (1977); "מבוא לרמב"ם" לתזמורת סימפונית (1978); ושיר לאבוב ולפסנתר (1985).

כמה מיצירותיו הנציחו את השואה, בהן: "תזמורת אושוויץ מנגנת" (Auschwitz Orchestra; 1970), שכללה עדויות מוקלטות על אודות מחנה אושוויץ וזיכרונותיהם של ניצולים, ו"מילים על מצבת אושוויץ" לתזמורת (Auschwitz, Epitaph; 1983).
עיבודיו התזמורתיים לשירים ישראליים מצטיינים ברעיונות הרמוניים מקוריים, "נועזים" ולא שגרתיים לתקופתם ותזמור רגיש ורב גוני. ניתן לשמוע זאת בעיבודיו לשירים "הלילה הולך בשדרות" (כתבה והלחינה נעמי שמר), "שיירת הרוכבים" (כתבה נעמי שמר והלחין שמעון ישראלי) ו "סתם יום של חול" (כתב יוסי גמזו והלחין שמעון ישראלי).

==קישורים חיצוניים==

* [https://dbs.bh.org.il/he/הלפרן-אדמונד/אישיות אדמונד הלפרן] באתר מאגרי המידע הפתוחים של מוזיאון העם היהודי בבית התפוצות
* 

==הערות שוליים==

קטגוריה:עורכים מוזיקליים ברדיו הישראלי
קטגוריה:עובדי רשות השידור
קטגוריה:מלחינים ישראלים
קטגוריה:מורים למוזיקה בישראל
קטגוריה:בוגרי אוניברסיטת קרקוב
קטגוריה:עולים בשנות ה-1950
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1921
קטגוריה:ישראלים שנפטרו ב-1991
מפעל אופ-אר

מפעל אופ-אר הנטוש, 2013. המבנה בחזית הוא מבנה המשרדים וההנהלה של המפעל.
מפעל אופ-אר (קיצור של אופקים־ארגנטינה, באנגלית: Of-Ar) היה מפעל טקסטיל באופקים. המפעל הוקם בשנת 1961 ונסגר בשנת 1986. מאז עומד המבנה נטוש באזור התעשייה של העיר.

== הקמת המפעל ופעילותו ==
פתיחת מפעל אופ-אר באופקים, 1961. אשר גליברמן עומד במרכז, יצחק רפופורט עומד חמישי מימין בידיים שלובות וצבי פרנקל יושב שני משמאל.
אופקים הוקמה בשנת 1955 ושוכנו בה עולים ממדינות צפון אפריקה ומאסיה. מפעל הטקסטיל הוקם בשנת 1961 על־ידי משקיעים יהודים מארגנטינה והעיירה אופקים נבחרה למקום שבו יוקם המפעל. שם המפעל מורכב משילוב המילים אופקים-ארגנטינה (אופ-אר). את המפעל תכננו האדריכלים אשר גליברמן, יצחק רפופורט וצבי פרנקל. המפעל כלל מבנה משרדים ואולם יצור רחב בו הועסקו מרבית העובדים.

המפעל עסק בתחום הטקסטיל וכלל יצור חוטים מכותנה גולמית ויצור בדים. המפעל פעל 24 שעות ביממה בשלוש משמרות והעסיק רבים מבני המקום. בשיאו עבדו במקום כ-450 עובדים. אופ-אר היה אחד ממפעלי התעשייה הראשונים בעיירה המתפתחת והייתה לו חשיבות רבה בפרנסת התושבים. לאחר מלחמת ששת הימים הועסקו במפעל פועלים פלסטינים מרצועת עזה בשל השכר הנמוך יותר ששולם להם.

== קשיים כלכליים וסגירה ==
בשנות ה-80 נקלע המפעל לקשיים כלכליים, בדומה לענף הטקסטיל כולו בישראל, בעקבות ביטול מכסי המגן על ענף הטקסטיל ועלות היצור הגבוה בארץ ביחס למזרח הרחוק ולמקומות אחרים בעולם, ובעלי המפעל רצו לסגור אותו. בינואר 1981 פתחו העובדים בשביתה בעקבות מכתבי פיטורים שנשלחו אליהם. העובדים התבצרו במפעל, כביש הגישה אל העיירה נחסם ומספר מפעלים נוספים בעיירה שבתו לאות הזדהות. ב-14 בינואר באותה שנה הפגינו כ-500 מעובדי המפעל ותושבי היישוב מול משכן הכנסת בירושלים בהפגנה סוערת בה נפגעו חמישה אנשים ומספר מפגינים נעצרו. לבסוף הוסר איום הסגירה בעקבות תמיכה כלכלית מהמדינה אך היצור צומצם. בסופו של דבר נסגר המפעל בשנת 1986 ועובדיו פוטרו. מבנה המפעל ננטש ונותר שומם.

לאורך השנים הועלו מספר רעיונות לשימוש במבנה כמרכז תרבות ופנאי עבור תושבי העיר, אולם המקום נותר שומם. נכון לספטמבר 2020 המפעל נטוש וחלקו משמש מחסן ומפעל חומרי ניקוי. בשנת 2020 הועלתה תוכנית להקמת מתחם מסחר ותעסוקה במבנה, תוך שימור המבנה עם שינויים קלים בחזית.

==גלריה==
{| align=center
|<gallery widths="200" heights="170" perrow="4">
קובץ:Of-Ar 2017 west 3.jpg|אולם היצור של המפעל בעל גג המשולשים
קובץ:OF-AR factory.jpg|חזית מבנה המשרדים של המפעל
קובץ:OF-AR factory Intrior.jpg|פנים אולם הייצור
קובץ:OF-AR factory 2.jpg|
</gallery>
|}

== לקריאה נוספת ==
* שני בר-און, אורגים קהילה – עובדים באופקים, 1981-1955, הוצאת מאגנס, 2013

== קישורים חיצוניים ==

* 
* 
* שני בר-און, [https://www.erev-rav.com/archives/17561 הליכה במדבר], באתר ערב רב, 20 במרץ 2012

== הערות שוליים ==

קטגוריה:אופקים: מבנים
קטגוריה:ישראל: תעשיית טקסטיל
קטגוריה:ישראל: מבנים שוממים
קטגוריה:אופקים: כלכלה
אורחותיך למדני

אורחותיך למדני הוא ספר שאלות ותשובות בן עשרה חלקים מאת מחבר עלום שם העוסק בנושאים בארבעת חלקי השולחן ערוך: אורח חיים, אבן העזר, חושן משפט, יורה דעה. כמו כן, הספר עוסק בסוגיות נוספות מכלל חלקי התורה, ובשאלות אקטואליות המתחדשות בחיי היום יום.

הספר בנוי מאלפי שאלות ותשובות שנשלחו אל המחבר לכתובת דואר אלקטרוני. תוך מספר שבועות היה המחבר משיב תשובה מפורטת לכל שאלה, או תגובה לכל מאמר או ספר שהועבר אליו. מחבר הספר שומר על עילום שם, אך מקובל לומר שהוא מתגורר בחוץ לארץ, ולטענת הרב איתם הנקין – בלונדון. הספר הופץ עד כה בעשרות אלפי עותקים ובחינם.

הסכמות לספרים קודמים קיבל המחבר מהרב עובדיה יוסף ומהרב מרדכי אליהו. הוא הציג אותן גם בספר זה, ללא אזכור שמו ושם הספרים להם ניתנה ההסכמה.

מבין השואלים ניתן למנות אברכים חרדים, פרופ' סודי נמיר (ממפוני גוש קטיף), מכון לרבני יישובים בקריית ארבע שבכל ספריהם מובאים הערותיו, ובכללם ספריהם של הרב משה ביגל והרב איתם הנקין, הרב אוריאל שלמוני, הרב אברהם דרעי. אברכים מישיבת מרכז הרב, ישיבת תורת החיים, ישיבת הר המור, ישיבת בת ים וממקומות נוספים.

פסקיו הובאו בספרי הרב עובדיה יוסף, בספרי "ילקוט יוסף" של בנו הרב יצחק יוסף, בספר "נשמת אברהם" של הרב פרופ' אברהם שטיינברג, בירחון "אור תורה", בכתב העת "המעין". ובמקומות נוספים.

מחבר השו"ת הוציא בעבר את הספר 'הדריכני באמתך' על טעמי המצוות ויסודי התורה.

==קישורים חיצוניים==
* 
* הספרים להורדה - [https://www.orlamdeni.com/_files/ugd/2a2ce5_d4fa2e058ce54479a29d47c2594577c7.pdf חלק א], [https://www.orlamdeni.com/_files/ugd/2a2ce5_12db0854265046f69308f8759f97eb43.pdf חלק ב], [https://www.orlamdeni.com/_files/ugd/2a2ce5_515fdf2fb77e4458827ac3a9fb14006c.pdf חלק ג], [https://www.orlamdeni.com/_files/ugd/2a2ce5_822692f672184dba9b5c45c45d3db022.pdf חלק ד], [https://www.orlamdeni.com/_files/ugd/2a2ce5_ca6dcf3ab1984864aaa01b6f0a3af15d.pdf חלק ה], [https://www.orlamdeni.com/_files/ugd/2a2ce5_1ed6c84a7c2a4b10afc9c46b0e336be9.pdf חלק ו], [https://www.orlamdeni.com/_files/ugd/2a2ce5_bf0a7ccff76c499eaa57ff7890aae741.pdf חלק ז], [https://www.orlamdeni.com/_files/ugd/2a2ce5_eaa33a24fa7e460d81c8c07a9b0716d9.pdf חלק ח], [https://www.orlamdeni.com/_files/ugd/2a2ce5_632251233fb54b838572b0d3dd1ea89c.pdf חלק ט] 
* [https://www.orlamdeni.com/_files/ugd/2a2ce5_de33972dfe50446cae334c03bfe0bf99.pdf הדריכני באמתך] להורדה
* 
* [http://forum.otzar.org/forums/viewtopic.php?t=8227 דיון על האורחותיך למדני], פורום אוצר החכמה
* [http://www.bhol.co.il/forums/topic.asp?topic_id=2948325&forum_id=19616 דיון על האורחותיך למדני], פורום בחדרי חרדים.
* 
* 
* 
* 

==הערות שוליים==

קטגוריה:יצירות שמחברן אינו ידוע
קטגוריה:ספרי 2002
קטגוריה:ספרי שאלות ותשובות: אחרונים
וולוו T6

וולוו T6 (באנגלית: Volvo T6) היא מכונית ספורטיבית, המוגדרת כמכונית קונספט בסגנון רטרו, אשר הוצגה על ידי יצרנית המכוניות השוודית וולוו בשנת 2005.

==וולוו T6==
* 2 מושבים
* מנוע 6 צילינדרים, מגדש טורבו כפול
* מנוע אחורי
* צמיגים קדמיים: רוחב - 8.5 אינץ', קוטר - 20 אינץ'
* צמיגים אחוריים: רוחב - 10 אינץ', קוטר - 22 אינץ'

==לקריאה נוספת==
* [https://www.supercars.net/blog/2005-volvo-t6-roadster/ וולוו T6]
* [https://www.motor1.com/photos/460680/volvo-t6-roadster-concept/ וולוו T6 - תמונות כולל תמונת מנוע] 

==קישורים חיצוניים==
* [https://www.youtube.com/watch?v=A8IMy6k5Li4 וולוו T6] (2:38 דקות), יוטיוב
* [https://www.youtube.com/watch?v=9ccew1XcC9M וולוו T6] (0:40 דקות), יוטיוב
* [https://www.youtube.com/watch?v=_qK-pRQtJzs וולוו T6] (0:49 דקות), יוטיוב

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-2005
קטגוריה:מכוניות רטרו
קטגוריה:מכוניות קונספט
קטגוריה:מכוניות שוודיות
T6
קטגוריה:מכוניות מנוע אחורי
יחסי איטליה–לבנון

יחסי איטליה–לבנון הם היחסים בין איטליה לבין לבנון. שתי המדינות הן חברות איחוד מדינות הים התיכון.

== היסטוריה ==
בשנת 64 לפנה"ס, המצביא הרומי פומפיוס סיפח את לבנון וסוריה לרפובליקה הרומית. עוד קודם לכן התקיימו בין הפיניקים והרומאים חילופי ידע, הרגלים ומנהגים שונים.

בשנת 1946 נפתחה בלבנון צירות איטליה, אשר הפכה לשגרירות בשנת 1955. שתי המדינות חתמו על הסכם ידידות ושיתוף פעולה בשנת 1949. מרכז התרבות האיטלקי בלבנון שוכן בקומת הקרקע של השגרירות בפרבר של בעבדא.

== ביקורים רשמיים ==
באפריל 2014, ביקר שר ההגנה האיטלקי רוברטה פינוטי בלבנון ונפגש עם נשיא לבנון מישל סלימאן וראש הממשלה תמאם סלאם לדון בתמיכה הבינלאומית בצבא לבנון.

== יחסים כלכליים ==
בשנת 2016, היקף הסחר בין איטליה ללבנון הסתכם ב-1.64 מיליארד דולר אמריקאי כאשר איטליה ייצאה ללבנון סחורה בשווי 1.59 מיליארד דולר אמריקאי ולבנון ייצאה לאיטליה סחורה בשווי 50.6 מיליון דולר אמריקאי.

איטליה מייצאת ללבנון בעיקר נפט מזוקק, גזי נפט, פסטה, שוקולד, נקניקיות, יין, אוכל לחיות, מים בטעמים, מכוניות, חלקי רכב, אופנועים, דבק, דיו, ווקס, אורז, דגנים, שסתומים, לוחות חשמליים, טורבינות גז, נייר טואלט, גומי ועוד. לבנון מייצאת לאיטליה בעיקר עופרת, סבון, תכשיטים, חלקים של מוטות חשמליים, חלקי רכב, אגוזים, שסתומים, עץ מנוסר ועוד.

== סיוע איטלקי ללבנון ==
הממשלה האיטלקית סייעה בשיקום לבנון לאחר הסכם טאיף.
בדצמבר 2013, הממשלה האיטלקית הודיעה על הגדלת המימון ללבנון, כדי לסייע ללבנון בהתמודדות עם פליטים שנמלטו בעקבות מלחמת האזרחים בסוריה. איטליה הודיעה גם על משימת חילוץ, שבה פעלה עם חמש עד שבע ספינות לחילוץ אלפי מהגרים, בעיקר סורים, באזור הים התיכון

== קישורים חיצוניים ==
[http://www.liban.it שגרירות איטליה בלבנון] (באיטלקית)

== הערות שוליים ==
יחסי אוסטרליה–יוון

קבוצת מקדוניה יוון במלבורן
יחסי אוסטרליה–יוון הם יחסי החוץ בין אוסטרליה לבין יוון.

== סקירה כללית ==
היחסים בין שתי המדינות קרובים: שתי המדינות היו בעלות ברית במהלך שתי מלחמות העולם ובמלחמת קוריאה. במהלך מלחמת העולם השנייה, כוחות אוסטרלים השתתפו במערכה על יוון ובקרב על כרתים. באוסטרליה קיימת קהילה גדולה של יוונים (משנות ה-50 וה-60). שתי המדינות הם חברות בארגון לשיתוף פעולה ולפיתוח כלכלי.

== ביקורים רשמיים ==
* במרץ 1955, ראש ממשלת אוסטרליה רוברט מנזיס ביקר ביוון
* ביוני 2002, נשיא יוון קונסטנטינוס סטפנופולוס ביקר באוסטרליה
* ביולי 2002, ראש ממשלת אוסטרליה ג'ון הווארד ביקר באתונה
* באפריל 2005, ראש ממשלת אוסטרליה ג'ון הווארד ביקר ביוון
* במאי 2007, ראש ממשלת יוון, קוסטס קרמנליס ושר החוץ היווני  דורה באקויאניס ביקרו באוסטרליה בראש משלחת מדינית

== הסכמים בילטרליים ==
בין שתי המדינות נחתמו 23 הסכמים בילטרליים בנושאי הסגרה, מיסוי, מסחר, מלחמה ותוצאותיה, ביטוח לאומי ושאר עניינים.

2 הסכמים עדיין תלויים ועומדים:
* הסכם דו-צדדי בנושא ביטוח לאומי
* הסכם דו צדדי יווני–אוסטרלי בנושא חגים עם זכויות תעסוקה

== יחסים כלכליים ==
ערך חודשי של יצוא הסחורות האוסטרלי ליוון (במיליוני $) מאז 1988
$) מאז 1988]]
היחסים הכלכליים בין שתי המדינות נמצאות ברמה נמוכה מאוד, ויש תנודות משמעותיות בהיקף המסחר. על-פי הנתונים של השירות הסטטיסטי הלאומי של יוון, סך היקף הסחר בין שתי המדינות עלה ב-34.05% והגיע ל-143.228 מיליון יורו.

== קישורים חיצוניים ==

* [http://www.dfat.gov.au/geo/greece/greece_country_brief.html משרד החוץ האוסטרלי על היחסים עם יוון]
* [http://www.greece.embassy.gov.au/ שגרירות אוסטרליה באתונה]
* [http://www.mfa.gr/www.mfa.gr/en-US/Policy/Geographic+Regions/Asia+-+Oceania/Bilateral+Relations/Australia/ משרד החוץ היווני על היחסים עם אוסטרליה]
* [https://web.archive.org/web/20080228054241/http://www.greekembassy.org.au/ שגרירות יוון בקנברה]
* [http://www.mfa.gr/www.mfa.gr/AuthoritiesAbroad/Oceania/Australia/GeneralConsulateSydney/en-US/ הקונסוליה הכללית היוונית בסידני]
* [http://www.mfa.gr/www.mfa.gr/AuthoritiesAbroad/Oceania/Australia/ConsulatePerth/en-US/ הקונסוליה היוונית בפרת']
* [https://web.archive.org/web/20121226064334/http://www.habc.gr/ מועצת העסקים האוסטרלית-יוונית]

== הערות שוליים ==
יחסי הונגריה–יוון

יחסי הונגריה–יוון הם היחסים בין יוון והונגריה. שתי המדינות כוננו יחסים דיפלומטיים ב-7 ביולי 1956, והחליפו שגרירים ב-24 באוגוסט 1964.
שתי המדינות הם חברות בארגון לביטחון ושיתוף פעולה באירופה, בנאט"ו ובאיחוד האירופי. כ-2,500 תושבים ממוצא יווני חיים בהונגריה.

== ביקורים רשמיים ==
* באפריל 1998 ביקר נשיא יוון קוסטנטינוס סטפנופולוס בהונגריה
* בנובמבר 2000 ביקר ראש ממשלת יוון קוסטאס סמיטיס בהונגריה
* בינואר 2003 ביקר ראש ממשלת הונגריה פטר מדגייסי ביוון
* בספטמבר 2003 ביקר נשיא הונגריה פרנץ מאדל ביוון

== הסכמים בילטרליים ==
סטברוס למברינידיס ו[[ויקטור אורבן בינואר 2011]]
* הסכם שיתוף פעולה אווירי (1963)
* הסכמה על הימנעות של כפל מס על הכנסות (1984)
* הסכם על קידום והגנה על השקעות (1989)
* הסכם לשיתוף פעולה כלכלי, תעשייתי וטכנולוגי (1980)
* הסכם על דרכי תחבורה בינלאומיות (1977)
* הסכם לשיתוף פעולה בנושא תיירות (1987)
* הסכם בדבר שיתוף פעולה חקלאי (2001)

== קישורים חיצוניים ==

* [http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Hungary/ של משרד החוץ היווני על היחסים עם הונגריה]
* [http://www.greekembassy.hu/english/index.html שגרירות יוון בבודפשט] 
* [http://www.mfa.gov.hu/kulkepviselet/GR/en/mainpage.htm שגרירות הונגריה באתונה]

== הערות שוליים ==
בטא במזבח

β במזבח הוא הכוכב הבהיר ביותר בקבוצת הכוכבים מזבח עם בהירות נראית מדרגה 2.85 (מעט בהיר יותר מ-α במזבח למרות שציוני באייר שלהם מרמזים את ההפך), שנמצא במרחק של כ-645 שנות אור ממערכת השמש. כמו כל כוכבי הקבוצה, אין לכוכב שם משלו, למרות שהקבוצה הייתה ידועה בעת העתיקה והיא אחת מ-48 הקבוצות שהגדיר תלמי.

==מאפיינים==
β במזבח הוא על-ענק כתום מסוג ספקטרלי K0-1 Ib (לפעמים מסווג כענק כתום בהיר מסוג ספקטרלי K3 IIa), מסתו מוערכת בכ-8.2 מסות שמש ורדיוסו כ-130 רדיוסי שמש, כ-60% מרדיוס המסלול של כדור הארץ סביב השמש (כ-0.6 יחידה אסטרונומית). טמפרטורת פניו היא כ-4,200 קלווין והוא קורן בעוצמה גדולה פי 2,400 מעוצמת ההארה של השמש באור נראה, אך טמפרטורת פניו נמוכה בכ-1,600 קלווין מזו של השמש ולכן רוב קרינתו היא בתחום התת-אדום, כך שעוצמת הארתו הכוללת היא למעשה פי 5,600 מזו של השמש. גילו של β במזבח צעיר יחסית ומוערך בכ-50 מיליוני שנים בלבד, אך הוא כבר נמצא בשלב מתקדם מאוד של התפתחותו ולקראת סוף חייו לאחר שהמימן שבליבתו כבר אזל ותהליכי ההיתוך עברו לשכבות חיצוניות יותר וגרמו להתנפחותו ולהתקררותו.

פחות ממעלה מדרום ל-β במזבח נמצא הכוכב γ במזבח ובעבר שיערו שהם קשורים כבידתית זה לזה, אך למעשה γ במזבח נמצא במרחק גדול בהרבה ורק במקרה השניים נראים קרובים זה לזה.

== קישורים חיצוניים ==
* [http://stars.astro.illinois.edu/sow/betaara.html β במזבח] באתר של ג'ים קלר
* 

==הערות שוליים==

קטגוריה:על-ענקים מסוג K
קטגוריה:קבוצת הכוכבים מזבח
פנתר לימה

פנתר לימה (באנגלית: Panther Lima) היא מכונית ספורט במרכב רודסטר עשוי פיברגלאס. הדגם יוצר על ידי יצרנית הרכב Panther Westwinds בין השנים 1976–1982 ויוצרו ממנו 897 יחידות.

המנועים שהורכבו בדגמי "פנתר לימה" היו מנועי יצרנית המכוניות הבריטית ווקסהול, דגמי ווקסהול ויוה HC וווקסהול מגנום.

== תמונות ==
<gallery mode="packed" heights="120">
קובץ:51642BT-6sm.jpg | פנתר לימה
קובץ:Panther Lima 03 (fcm).jpg | פנתר לימה - מבט לתא הנהג
קובץ:Panther Lima 02 (fcm).jpg | פנתר לימה - מבט לתוך הרכב
קובץ:Panther Lima 14 (fcm).jpg | פנתר לימה
</gallery>

==קישורים חיצוניים==

* [http://www.classiccars4sale.net/classic-car-review/qc-panther-lima פנתר לימה]
* [http://www.pantherclub.co.uk/ מועדון מכוניות פנתר - בריטניה]

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות עשויות פיברגלס
קטגוריה:דגמי מכוניות שהושקו ב-1976
קטגוריה:מכוניות רטרו
קטגוריה:מכוניות בריטיות
לימה
יחיאל כהן

יחיאל כהן (1870–1951; ב' חשון תרל"א - תשי"א) היה מנהל ספרית ספיר בפתח תקווה בשנים 1912-1919, 1932-1951, ומנהל בית העם בשנים 1919-1931.

==ביוגרפיה==
כהן נולד בסטרוקונסטנטינוב בווהלין, בן לרב העיירה, הרב אהרן כהן ולאשתו חיה בת הרב שלמה מקופל, שניהם ממשפחות חסידיות. לאחר לימודים בחדר ובבית המדרש המקומי, הלך בגיל 14 ללמוד בישיבה ליטאית, בה למד עד גיל 20. לאחר מכן התכונן לבחינות הבגרות באודיסה ובמקביל היה פעיל במפלגה הסוציאל-רבולוציונרית. בשנת 1899 חיסל את ראש האוכרנה שביקר באודסה. בפעולה זאת הוא נפצע קשה ובמשך שנה שכב בבית חולים יהודי. כשהבריא החליט להצטרף לתנועה הציונית ופעל ביחד עם ד"ר יוסף ספיר. במהלך פרעות קישינב היה פעיל בהגנה העצמית. 

בשנת 1909 עלה לארץ ישראל. לאחר ביקור בירושלים פנה לחיפה, בה הקים ספרייה. בשנת 1912 הוזמן לפתח תקווה לנהל את ספריית ספיר. במהלך מלחמת העולם הראשונה הוא הצליח לשכנע את המפקד הטורקי שלא להחרים את הספרייה, וזו המשיכה לפעול עד גירוש תושבי פתח תקווה לתל אביב בקיץ 1918, על ידי הבריטים. במהלך המלחמה הקים וניהל מאפייה ציבורית שסיפקה לחם לתושבים ורוחיה נצברו לטובת הספרייה. אולם לקראת סוף המלחמה, בעת שהצבא הטורקי הנסוג חנה במושבה, הוא השתמש בכסף כדי לספק אוכל לחיילים הטורקים ובכך למנוע מהם לבזוז את בתי התושבים. 

בקיץ 1919 עבר לירושלים, בה ניהל את בית העם ואת הספרייה לצידה. לאחר שהספרייה הועברה לבית ספר תחכמוני, שב לפתח תקווה וניהל משנת 1932 עד מותו בשנת 1951 את הספרייה העירונית. בהלווייתו הוספד על ידי יוסף שפרינצק שהגדירו בשתי מילים: "ציוניסט" ו"אידיאליסט". הוא נקבר בבית הקברות סגולה.<ref></ref>

==קישורים חיצוניים==
* 

==הערות שוליים==

קטגוריה:פתח תקווה: אישים
קטגוריה:ספרנים ומידענים ישראלים
קטגוריה:יהודים מווהלין
קטגוריה:אישים הקבורים בבית הקברות סגולה
קטגוריה:ישראלים שנולדו ב-1870
קטגוריה:ישראלים שנפטרו ב-1951
פנתר דה ויל

פנתר דה ויל (באנגלית: Panther De Ville) היא מכונית סלון בסגנון רטרו, אשר יוצרה על ידי יצרנית מכוניות הספורט והפאר הבריטית Panther Westwinds בין השנים 1974–1985.

סך הכול יוצרו 60 יחידות. 

בדגמי "פנתר דה ויל" הורכבו מנועי יצרנית הרכב הבריטית יגואר.

דגם "פנתר דה ויל קופה" כיכב בסרט 102 כלבים וגנבים.

==דגמי "פנתר דה ויל"==
* 4 דלתות - סלון
* 2 דלתות - קופה 
* 2 דלתות - קבריולה
* 6 דלתות - לימוזינה

== תמונות ==
<gallery mode="packed" heights="120">
קובץ:Panther De Ville (34016685914).jpg | פנתר דה ויל, סלון, 4 דלתות
קובץ:Cruella de Vil Panther.jpg | פנתר דה ויל, קופה, 2 דלתות
קובץ:Cruella de Vil Panther 2.jpg | פנתר דה ויל, קופה, 2 דלתות
קובץ:1978 Panther De Ville Saloon pic3.JPG | פנתר דה ויל, סלון, שנת 1978, 4 דלתות
קובץ:Panther De Ville (10969927374).jpg | פנתר דה ויל, קבריולט
קובץ:Panther De Ville (23178485814).jpg | פנתר דה ויל, קבריולט
קובץ:1978 Panther De Ville Saloon pic1.JPG | פנתר דה ויל, סלון, שנת 1978, 4 דלתות
קובץ:Panther de Viille V12 1982.JPG| פנתר דה ויל, סלון, שנת 1982, 4 דלתות
</gallery>

==ראו גם==
* פנתר לימה
* פנתר J72
* פנתר ריו
* פנתר קליסטה

==לקריאה נוספת==
* [http://www.pantherclub.co.uk/ מועדון מכוניות פנתר - בריטניה] (pantherclub.co.uk)
* [http://autologia.net/la-carica-dei-101-la-panther-de-ville/ פנתר דה ויל בסרטים] (autologia.net/la-carica-dei-101-la-panther-de-ville)

==קישורים חיצוניים==

* [https://www.youtube.com/watch?v=YTbwDCz5jR8 פנתר דה ויל] (3:25 דקות), יו-טיוב

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה

קטגוריה:דגמי מכוניות שהושקו ב-1974
קטגוריה:מכוניות רטרו
קטגוריה:מכוניות בריטיות
קטגוריה:לימוזינה
דה ויל
יחסי גרמניה–יוון

יחסי גרמניה–יוון הם היחסים בין גרמניה לבין יוון.

גרמניה ויוון הן חברות בארגון לביטחון ושיתוף פעולה באירופה, הארגון לשיתוף פעולה ולפיתוח כלכלי, נאט"ו, האיחוד האירופי, וגוש האירו.

== היסטוריה ==
שר החוץ של יוון דמיטריוס דרואוטס ו[[יושקה פישר בפגישה שהתקיימה באתונה בפברואר 2011]]
היחסים הדיפלומטיים בין היוונים הביזנטים ובין העם הגרמני החלו כבר בימי הביניים, בתקופת האימפריה הביזנטית.

המלך הראשון של יוון העצמאית, אותון, מלך יוון, היה ממוצא גרמני, וגרמנים רבים באו והתיישבו במדינה החדשה. היחסים הדיפלומטיים בין יוון ופרוסיה נוסדו בשנת 1834, ובאותה שנה שתי המדינות החליפו שגרירים ביניהן.

שתי המדינות היו אויבות במהלך שתי מלחמות העולם, וגרמניה אף כבשה את יוון במהלך מלחמת העולם השנייה, ועדיין קיימת מחלוקת על הפיצויים שעל גרמניה לשלם, כפיצוי על פשעי המלחמה שביצעה ביוון במהלך הכיבוש.

כ-300,000 תושבים ממוצא יווני חיים בגרמניה, רובם הגיעו במהלך שנות ה-60 וה-70.

ושני העמים נהנים מיחסי שכנות מצוינים במשך 60 שנה (1950–2010), והגרמנים היו האומה הראשונה שהחלו להגיע לצורכי תיירות ביוון במהלך שנות ה-70, ה-80, ה-90 וה-2000 0, ומאידך גרמניה הייתה יעד מועדף על היוונים להגירה (בעיקר בשנות ה-50 וה-60). יתר על כן, יוון תמכה באיחוד גרמניה מחדש בשנת 1990. שתי המדינות משתפות פעולה בתחומים רבים (תרבותיים, טכנולוגיים, צבא, וכו'), ופועלים בפרויקטים משותפים של האיחוד האירופי.

עם זאת, במהלך משבר החוב האירופי נוצרה מתיחות ביחסים בין שתי המדינות.

=== הקהילה הגרמנית ביוון ===
המכון הגרמני לארכאולוגיה באתונה נפתח בשנת 1874, ואילו בית הספר הגרמני באתונה נפתח בשנת 1896.

== הסכמים בילטרליים==
* הסכם דו-צדדי בנושא תרבות, 17 במאי 1956
* הסכם בנושא מגורים וספנות, 2 בספטמבר 1961, אשר מטפל גם בגיוס לצבא עבור אזרחים עם אזרחות כפולה
* הסכם למניעת כפל מס, 18 באפריל 1966

== ביקורים רשמיים ==
* אפריל 2000: ביקור של נשיא גרמניה יוהאנס ראו.
* 22 בינואר 2004: ביקור של שר החוץ היווני יורגוס פפנדראו
* 3 בדצמבר 2004: ביקור של שר החוץ היווני פטרוס מוליבאטיס
* 15-16 בפברואר 2006: ביקור של ראש ממשלת יוון קוסטס קרמנליס ושר החוץ היווני דורה באקויאניס
* 23 ביוני 2006: ביקור של שר החוץ הגרמני, פרנק-ואלטר שטיינמאייר
* 18-22 בספטמבר 2006: ביקור של נשיא יוון קרולוס פפוליאס
* 20 ביולי 2007: ביקור של קנצלרית גרמניה אנגלה מרקל

== יחסים דיפלומטיים ==
יוון מחזיקה בגרמניה שגרירות בברלין ו-8 קונסוליות בהמבורג, הנובר, קלן, לייפציג, מינכן, דיסלדורף, שטוטגרט ופרנקפורט). מאידך, גרמניה מחזיקה ביוון שגרירות באתונה וקונסוליה כללית בסלוניקי.

== קישורים חיצוניים ==

* [http://www.athen.diplo.de/Vertretung/athen/el/Startseite.html שגרירות גרמניה באתונה (בגרמנית וביוונית)]
* [https://web.archive.org/web/20090801000941/http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Germany משרד החוץ היווני על היחסים עם גרמניה]
* [http://www.griechische-botschaft.de/ שגרירות יוון בברלין (בגרמנית וביוונית)]

== הערות שוליים ==
קלין בנדיט

קלין בנדיט (באנגלית: Clean Bandit) היא להקת מוזיקה אלקטרונית בריטית שהוקמה בקיימברידג' בשנת 2008. חברי הלהקה הם גרייס צ'אטו והאחים ג'ק ולוק פטרסון. במהלך הקריירה של הלהקה, יצאו להיטים רבים כגון: "Symphony", "Rather Be", ו-"Rockabye". הלהקה נוטה לשלב בין פופ אלקטרוני עכשווי למוזיקה קלאסית.

הלהקה הופיעה בישראל ב-26 ביולי 2018 בלייב פארק בראשון לציון. יום לפני ההופעה נודע שג'ק פטרסון חש ברע ונאלץ לוותר על השתתפותו בהופעה.

==סגנון מוזיקלי==
סגנונה המוזיקלי של קלין בנדיט הוא מוזיקה אלקטרונית, פופ אלקטרוני ודאנס-פופ. הלהקה מערבת מרכיבים אלקטרוניים עם מוזיקה קלאסית ועם יצירות מאת מלחינים כמו מוצרט ושוסטקוביץ'. השיר "Rockabye", למשל, הוא שיר המכיל בתוכו סגנונות מוזיקליים רבים.

==דיסקוגרפיה==
===אלבומי אולפן===
* 2014: New Eyes
* 2018: 

==קישורים חיצוניים==

* 

* 

==הערות שוליים==

קטגוריה:אמני מוזיקה אלקטרונית בריטים
קטגוריה:זוכי פרס גראמי
קטגוריה:קיימברידג'
קטגוריה:להקות שהוקמו בשנת 2008
קטגוריה:זוכי פרס גראמי למוזיקת דאנס ואלקטרונית
המטומטרה

המטומטרה או המומטרה (באנגלית: Hematometra) היא מצב רפואי בו מצטבר דם בחלל הרחם. המטומטרה בדרך כלל נגרמת מחסימה של הרחם על ידי קרום הבתולים או על ידי מחיצה רוחבית בנרתיק.

== סימנים וסימפטומים ==
המטומטרה בדרך כלל מופיעה ככאב באזור אמצע האגן או הבטן התחתונה, הכאב הוא כאב מחזורי של התכווצות הרחם. אשה הסובלת מהמטומטרה עשויה גם לדווח על השתנה תדירה או אצירת שתן. נשים לפני גיל המעבר הסובלות מהמטומטרה לעיתים קרובות יחוו דימום חריג מהנרתיק, כולל כאבי מחזור או אמנוריאה (חוסר וסת), בעוד נשים לאחר גיל המעבר נוטות יותר להיות א-תסמיניות. בשל הצטברות של דם ברחם, מטופלות עלולות לסבול מלחץ דם נמוך או תגובה ואזו-ואגאלית. במישוש הרחם ניתן לחוש שהוא מוגדל ונוקשה.

== פתופיזיולוגיה ==
המטומטרה מתפתחת כאשר הרחם מתמלא בדם ומתנפח. זה קורה כתוצאה מחסימה או חוסר התפתחות של מערכת הרבייה התחתונה—הרחם, צוואר הרחם או הנרתיק—שאמורים לספק מוצא לדם הווסת. הסיבה העיקרית להתפתחות המטומטרה היא מומים מולדים, הכוללים קרום בתולים חסום, מחיצה רוחבית בנרתיק או גדילה לא תקינה של הנרתיק. סיבות אחרות הן נרכשות, כגון היצרות של צוואר הרחם, הדבקויות תוך רחמיות, סרטן רירית הרחם או סרטן צוואר הרחם.
בדיקת אולטרה סאונד וגינלי של המטומטרה אחרי [[לידה, נראה כאזור כהה בתוך חלל הרחם. צוואר הרחם ממוקם משמאל בתמונה, וקרקעית הרחם ממוקמת מימין.]]
בנוסף, המטומטרה עלולה להתפתח כסיבוך של ניתוח הרחם או צוואר הרחם, כגון אבלציה של רירית הרחם, שם רקמה של צלקת ברירית עלולה לחסום אזורים של בלוטות וכתוצאה מכך נגרמת הצטברות דם בתוך חלל הרחם. בנוסף, היא עלולה להתפתח גם לאחר הפלה, או לידה, וכן לאחר "ברית" לנשים (כריתת הדגדגן).

== אבחון ==
בדרך כלל אבחנה של המטומטרה יכולה להתבסס על סיפור קליני של היעדר וסת וכאב בטן מחזורי בלבד. ניתן גם לבצע אבחון בעזרת מישוש מסה אגנית. לצורך אישוש האבחון אפשר לבצע בדיקה בעזרת מכשיר אולטרסאונד, אשר יראה הצטברות דם בתוך הרחם והגדלה של החלל. לפרוסקופיה עשויה לסייע באבחון מום מולד האחראי להמטומטרה.

== טיפול ==
הטיפול בדרך כלל מתחיל בהרחבה כירורגית של צוואר הרחם כדי לנקז את הדם. שאר הטיפול ממוקד בפתרון הגורם הבסיסי להמטומטרה; לדוגמה, אם מדובר בחסימה על ידי קרום הבתולים, או חסימה של מחיצה רוחבית בנרתיק, יתבצע ביתוק של קרום הבתולים או המחיצה. במקרים מסובכים יותר, כדוגמת סיבוך במהלך ניתוח, ייתכן שתידרש היסטרוסקופיה לפתיחת הידבקויות שהתפתחו. אם הסיבה של המטומטרה אינה ברורה, ויש חשש לגידול סרטני, ניתן לקחת ביופסיה של רירית הרחם לשלילת גידול סרטני. מקובל בכל מקרה לתת אנטיביוטיקה למניעת זיהום.

== ראו גם ==
* וסת
* גיל המעבר אצל נשים
* המחזור החודשי

==קישורים חיצוניים==

== הערות שוליים ==

קטגוריה:בריאות האישה
גודש ורידי האגן

תסמונת גודש ורידי האגן (באנגלית: Pelvic congestion syndrome) היא מחלה כרונית רפואית הנמצאת בקרב נשים, והיא נגרמת על ידי דליות בבטן התחתונה (ורידי שחלה מורחבים). המצב גורם לכאב כרוני , לעיתים קרובות מופגן ככאב קבוע עמוס ומתמיד, אשר יכול להחמיר בעת עמידה. מדובר במצב רפואי קשה לאבחון בגלל חוסר המודעות לגבי תסמונת זו אצל הרופאים או בגלל שהסימפטומים לא מופיעים בצורה ברורה.

מצב זה עלול להתרחש כתוצאה של הריון או מסיבות לא ברורות. הנוכחות של אסטרוגן בגוף גורמת להתרחבות כלי הדם, דבר אשר עלול לגרום להצטברות של דם בוורידים באזור האגן. אסטרוגן עלול להחליש את קירות הווריד, דבר המוביל לשינויים הגורמים לדליות. לעד 15% מהנשים יש תסמונת זו, אך לא לכולן מופיעים סימפטומים.

== סימנים וסימפטומים ==
נשים עם מצב זה חשות תחושת כאב מתמידה באגן, שעלולה להיות כבדה וכואבת, אך במקרים מסוימים אפילו יותר חריפה. הכאב נהיה יותר גרוע לקראת סוף היום ואחרי תקופות ארוכות של עמידה, אך הן אמורות להרגיש הקלה לאחר שכיבה או שינה. הכאב עלול להחמיר במהלך או לאחר קיום יחסי מין, אחרי פעילות גופנית מסוימת כמו רכיבה על אופניים או על סוסים, ויכול להיות יותר גרוע לפני תחילת המחזור.

לנשים עם גודש ורידי האגן יש רחם גדול יותר ורירית רחם עבה יותר מהרגיל. 56% מהנשים מפגינות שינויים ציסטיים לשחלות,ונשים רבות מדווחות על סימפטומים אחרים, כגון כאבי מחזור, כאבי גב, הפרשות מהנרתיק, נפיחות בטן, שינויים במצבי רוח או דיכאון, ועייפות.

== אבחון ==
שרירן פיברואידי גדול מאוד (9ס"מ) של הרחם אשר גורם לתסמונת גודש האגן כפי שנראה באולטרסאונד
האבחון יכול להתבצע באמצעות אולטרסאונד או בדיקות לפרוסקופיה. המצב גם יכול להיות מאובחן על ידי וינוגרם , סקירת CT, או MRI. אולטרסאונד הוא כלי האבחון הנפוץ ביותר. מחקר שנערך לאחרונה על ידי יחידת מחקר לוורידי האגן, הציע שסריקת טרנסוגינל אולטרסאונד דופלקס (באנגלית: Transvaginal Duplex Ultrasound) היא "תקן זהב" בבדיקת ריפלוקס ורידי אגן - שהוא הגורם העיקרי לגודש ורידי האגן. באותה קבוצת מחקר הראו כי גודל הוורידים - כפי שמוצג על ידי ונוגרפיה והוא משמש גם כקריטריון לאבחון ב-CT ו-MRI - אינו רלוונטי, ורק סריקת טרנסוגינל אולטרסאונד דופלקס מראה את הריפלוקס הורידי שגורם לבעיה.

== טיפול ==
אפשרויות טיפול מוקדמות כוללות תרופות נגד כאבים באמצעות תרופות נוגדי דלקת שאינם סטרואידים, דיכוי תפקוד השחלות, וופיזיותרפיה.

יש גם אפשרות לניתוח על ידי עצירת זרם הדם לאותם דליות באמצעות טכניקות ניתוח זעיר-פולשנית בתהליך הנקרא אמבוליזציה , התהליך דורש שהיה של לילה בביה"ח והוא נעשה תחת הרדמה מקומית. עד 80% מהמטופלות הסובלות ממחלה זו מצליחות להשיג הקלה באמצעות שיטה זו, דבר הנמדד לפי מידת הפחתת הכאב המורגש.

== קריאה נוספת ==
<div class="mw-content-ltr">

* Andrews, R.T. 2013 Abrams' Angiography: Interventional Radiology: Third Edition
* Benacerraf, Beryl R. - [2014] ClinicalKey Ebook Gynecologic ultrasound: a problem-based approach

</div>

== ראו גם ==
*אגן
*דליות
*רחם
*רדיולוגיה פולשנית

== קישורים חיצוניים ==

* 

== הערות שוליים ==

קטגוריה:בריאות האישה
קטגוריה:הפרעות לא דלקתיות של מערכת המין הנשית
קטגוריה:בריאות מינית
קאזויושי אקייאמה

קאזוּיֹושִי אַקִייָאמָה (ביפנית: 秋山 和慶; נולד ב-2 בינואר 1941) הוא מנצח יפני.

== ביוגרפיה ==
קאזויושי אקייאמה נולד למשפחה מוזיקלית. הוא למד נגינה בפסנתר בבית הספר טוהו גאוקן למוזיקה, אבל הניצוח, כפי שראה אותו אצל חברו ללימודים סייג'י אוזאווה, קסם לו והוא החליט ללמוד ניצוח אצל הידאו סאיטו. ב-1974 הופיע אקייאמה לראשונה עם התזמורת הסימפונית של טוקיו, ותוך חודשיים, התמנה למנהלה המוזיקלי ומנצחה הקבוע של התזמורת.

אקייאמה החזיק במספר רב של משרות ניצוח ברחבי העולם:
* עוזר מנצח של התזמורת הסימפונית של טורונטו (1969-1968)
* מנהל מוזיקלי של התזמורת הסימפונית האמריקאית (1978-1973)
* מנהל מוזיקלי (2004-1974) ומנצח מהולל (Laureate) (2004 ואילך) של התזמורת הסימפונית של טוקיו (2004-1974)
* מנהל מוזיקלי (1985-1972) ומנצח מהולל (1985 ואילך) של התזמורת הסימפונית של ונקובר (1985-1972)
* מנהל מוזיקלי (1993-1985) ומנצח מהולל (1985 ואילך)
* מנצח ראשי ויועץ מוזיקלי של התזמורת הסימפונית של הירושימה (1998 וממשיך)
* מנצח ראשי ויועץ מוזיקלי של התזמורת הסימפונית של קיושו
* מנצח אורח ראשי של התזמורת הסימפונית של אדמונטון (2005-2004)

אקייאמה ניצח על תזמורת טוקיו בביצועי הבכורה של "משה ואהרון" של שנברג, האורטוריה "אל ניפיו" של ג'ון קולידג' אדמס ו"מוכרת הגפרורים הקטנה" של לאכנמן.

== פרסים ואותות הוקרה ==
* 1974 - פרס המוזיקה סונטורי
* 2001 - מדליית סרט הארגמן הקיסרי מאת ממשלת יפן על תרומתו יוצאת הדופן לתרבות המוזיקלית של המדינה.

==קישורים חיצוניים==

==הערות שוליים==

קטגוריה:מנצחים יפנים
קטגוריה:יפנים שנולדו ב-1941
הידמרו קונויה

הרוזן הִידֶמָרוֹ קוֹנוֹיֶה (ביפנית: |近衛 秀麿|Konoe Hidemaro; 18 בנובמבר 1898 – 2 ביוני 1973) היה מנצח ומלחין יפני. הוא היה אחיו הצעיר של ראש ממשלת יפן בשנים שלפני מלחמת העולם השנייה.

== ביוגרפיה ==
קונויה נולד בטוקיו, בנו הצעיר של הדוכס קונויה אטסומארו, צאצא לאחד מחמשת בתי המלוכה של שבט פוג'יווארה. על פי המסורת, סיפק שבט קונויה נגני גאגאקו לחצר הקיסר היפני, והידמרו בחר להמשיך במסורת המוזיקלית של המשפחה, בעוד שאחיו הבכור פומימארו פנה לפוליטיקה.

בשנת 1913 החל קונויה את לימודיו באוניברסיטה לאמנויות של טוקיו, שם התמחה בנגינה בכינור. ב-1915 יצא לזמן קצר לגרמניה ללמוד הלחנה. עם שובו ליפן היה לתלמידו של קוסאקו יאמאדה. הופעת הבכורה שלו כמנצח הייתה ב-1920, עם תזמורת חובבים בניצוחו של טוקיצ'י סטוגוצ'י. קונויה יצא שוב לאירופה ב-1923, להמשיך בלימודיו בפריז אצל ונסן ד'אנדי ובברלין אצל פרנץ שרקר.

קונויה למד ניצוח גם אצל אריך קלייבר וקרל מוק. ב-1924 ניצח על הפילהרמונית של ברלין ובסתיו של אותה שנה חזר ליפן.

קונויה היה שותף לייסוד האגודה הסימפונית של יפן בשנת 1952, ובשנה שלאחריה היה למנצח התזמורת. בהמשך ייסד קונויה את התזמורת הסימפונית של טוקיו, ועזר לעצב, לאורך תקופה של 10 שנים, את התזמורת להרכב, שהוכר כמשתווה באיכותו לרבות מן התזמורות המעולות באירופה. מינואר 1926 ועד פברואר 1935 היה המנהל המוזיקלי הראשון של התזמורת הסימפונית NHK.

כיום זכור קונויה כמי שניצח על הקלטת הבכורה של הסימפוניה הרביעית של מאהלר במאי 1930. עוד הייתה זאת, פרט לחיתוך בפרק השלישי, ההקלטה החשמלית הראשונה של סימפוניה של מאהלר במלואה.
הידמרו קונויה (1960)

קונויה הרבה בהופעות אורח באירופה ובארצות הברית, שם ניצח על כ-90 תזמורות שונות במהלך הקריירה שלו, בהן תזמורת לה סקאלה במילאנו והתזמורת הסימפונית של רשות השידור הלאומית. הוא יצר קשרי ידידות עם אריך קלייבר, לאופולד סטוקובסקי, וילהלם פורטוונגלר וריכרד שטראוס. הוא נסע לגרמניה וניצח על הפילהרמונית של ברלין במחצית השנייה של שנות ה-30'. בראשית דרכה של תזמורת NBC, תכנן סיור באמריקה בפיקוחו של סטוקובסקי, אבל המיזם בוטל בגלל מלחמת העולם השנייה.

קונויה כתב יצירות מקוריות, אבל התעניין יותר בעיבוד מוזיקה קיימת, בין היתר "תמונות בתערוכה" של מוסורגסקי והחמישייה בדו מז'ור של שוברט.

== יצירות עיקריות ==
* Kronungs-Kantate לסופרן, מצו-סופרן, בריטון, מקהלה ותזמורת (1928)
* Etenraku לתזמורת (1931; עיבוד מ"גאגאקו")
* Chin Chin Chidori לקול ופסנתר

== הקלטות חשובות ==
* הסימפוניה הרביעית של מאהלר, סאקאיה קיטאסאיה (סופרן, תזמורת NHK של טוקיו, פארלופון יפן, מאי 1930

== קישורים חיצוניים ==

<div class="mw-content-ltr">
* [http://www.naxos.com/mainsite/default.asp?pn=Composers&char=K&ComposerID=3081 Biography (in English)]
* [https://web.archive.org/web/20070821185058/http://www.bh2000.net/special/patzak/detail.php?id=54 Mozart : Sinfonia concertante KV 297b]
</div>
* [https://books.google.co.il/books?id=0WjPARPJzI8C&pg=PA532&lpg=PA53 בוקס.גוגל, על הקלטת הסימפוניה הרביעית של מאהלר בניצוח הידמרו קונויה]
* 
* [https://www.allmusic.com/artist/hidemaro-konoye-mn0001770266/ ברוס אדר, אולמיוזיק, ביוגרפיה של הידמרו קונויה (אנגלית)]

==הערות שוליים==

קטגוריה:מנצחים יפנים
קטגוריה:מלחינים יפנים
קטגוריה:יפנים שנולדו ב-1898

קטגוריה:יפנים שנפטרו ב-1973
מטאלורג פיקאליובו

מועדון הכדורגל מטאלורג פיקאליובו (ברוסית: Футбольный клуб Металлург Пикалёво) הוא מועדון כדורגל רוסי מהעיר פיקאליובו שבמחוז לנינגרד. הקבוצה מתמודדת באליפות מחוז לנינגרד בכדורגל, אך בעבר התמודדה בליגה המקצוענית ובליגה הרוסית השנייה. הקבוצה התקיימה משנת 1956 ועד 2014 והתמודדה במסגרת אליפות המחוז עד שפורקה. 

בשנת 2015 הוקמה הקבוצה מחדש ונקראת בשם "מטאלורג מחוז המשנה בוקסיטוגורסק" (ברוסית:Металлург-БМР).

== שמות הקבוצה ==
*עד 1991 — מטאלורג
*1991 — גלינוזיום
*1992 - מאי 2002 — מטאלורג 
*מאי 2002 - 2004 — פיקאליובו 
*2004 - 2014 — מטאלורג 
*משנת 2015 — מטאלורג-BMR

== היסטוריה ==
הקבוצה הוקמה בחסות מפעל המלט של העיר פיקאליובו.

משנת 1963 התמודדה הקבוצה במסגרת אליפות המחוז. בשנת 1966 זכתה בגביע המחוז ושנה לאחר מכן זכתה באליפות המחוז ללא אף הפסד במהלך העונה. 

בשנים 1968—1969 התמודדה באזור 8 של הליגה הסובייטית השנייה. בעונת 1976 התאחדה הקבוצה עם קבוצת הכדורגל של בוקסיטוגורסק והתקיימה עד 1989.

בשנים 1994—1995 התמודדה הקבוצה בליגה הרוסית השלישית, שבאותה עת נחשבה לליגה הרביעית בחשיבותה ברוסיה והייתה ליגה מקצוענית.

בעונת 2003 התמודדה הקבוצה בליגה הרוסית השנייה, אך נתקלה בקשיים פיננסיים שמנעו ממנה את המשך קיומה באופן סדיר. והקבוצה פורקה.

במרס 2015 הוקמה קבוצת הכדורגל מטאלורג-BMR, כאשר BMR הוא ראשי התיבות ברוסית של מחוז המשנה בוקסיטוגורסק; ברוסית: Бокситогорский муниципальный район). הקבוצה סיימה את עונת הבכורה שלה באליפות המחוז במקום החמישי ובעונת 2016 העפילה עד לגמר גביע המחוז, אך הפסידה.

== הישגים לפי עונה== 
{| class="wikitable" border="1" style="text-align:center"
!עונה!!ליגה!!מיקום!! הערות 
|-
|1992
|הליגה הרוסית השלישית, צפון
|4
|
|-
|1993
|הליגה הרוסית השלישית, צפון-מערב
|3
|
|-
|1994
|הליגה הרוסית השלישית, אזור 4
|13
|
|-
|1995
|הליגה הרוסית השלישית, אזור 4
|11
|
|-
|1996
|הליגה הרוסית השלישית, אזור 4
|4
|
|-
|1997
|הליגה הרוסית השלישית, צפון-מערב
|2
|
|-
|1998 - 1999
|—
|—
|פורקה
|-
|2000 - 2001
|הליגה הרוסית השלישית, צפון-מערב
|4
|
|-
|2002
|הליגה הרוסית השלישית, צפון-מערב
|5
|העפילה לליגה השנייה
|-
|2003
|הליגה הרוסית השנייה, מערב
|19
|
|-
|2004 - 2014
|—
|—
|פורקה
|-
|2015
|אליפות מחוז לנינגרד 
|5
|rowspan="3"|
|-
|2016
|אליפות מחוז לנינגרד 
|3
|-
|2017 
|אליפות מחוז לנינגרד
|
|-
|}

==תארים==
* אליפות מחוז לנינגרד: 1967, 1976, 1985, 1986
* מחזיקת גביע מחוז לנינגרד: 1966, 1978, 1982, 1986, 1987, 1988, 1990, 1992, 1993, 1999

==קישורים חיצוניים==
*
 
==הערות שוליים==

כדורגל
קטגוריה:קבוצות כדורגל רוסיות
קטגוריה:מחוז לנינגרד: מועדוני כדורגל
קטגוריה:קבוצות כדורגל שהוקמו ב-1956
קטגוריה:קבוצות כדורגל שהוקמו ב-2015